VIDEO Marcus Rashford, declarații tari despre Manchester United: "Lumea încă nu a văzut tot!"
Atacantul englez nu traversează cea mai bună formă în acest sezon.
Marcus Rashford (26 de ani) declară că poate lua "orice titlu", răspuns pentru persoanele ce îi puneau la îndoială angajamentul său față de Manchester United și dragostea pentru fotbal.
În acest sezon, atacantul englez a fost departe de forma bună arătată în edițiile precedente, marcând doar de cinci ori pentru echipa din Manchester.
Într-un interviu pentru The Players' Tribune, Rashford a declarat că lumea încă nu a văzut adevăratul potențial al lui Manchester United și al jucătorilor săi.
Atacantul a vorbit despre angajamentul său față de club
"Vă promit, lumea încă nu a văzut tot ce pot face United si jucătorii ei. Dacă ești de acord cu mine, bine. Dacă nu ești de acord cu mine, și mai bine", a afirmat aripa stângă a "Diavolilor Roșii"
"Când îmi puneți la indoială angajamentul față de United, atunci trebuie să intervin. Este ca și cum mi-ați pune la indoială propria identitate, tot ce reprezint ca ființă umană", a continuat Rashford.
Rashford despre "jocul" mediatic
"V-aș cere pur și simplu să aveți mai multă umanitate, pot accepta orice critică, pot accepta orice titlu, din social media și din ziare. Pot să le accept. Dar ei nu scriu în totalitate adevărul despre mine.
Trebuie să fie despre cât costă mașina mea, să ghicească salariul meu săptămânal, despre bijuteriile mele sau chiar despre tatuajele mele
Trebuie să fie vorba despre limbajul meu corporal, despre punerea sub semnul întrebării a moralității mele, despre speculații în ceea ce privește familia mea și despre", a continuat englezul pentru The Player's Tribune.
Urmăriți SPORT.RO și pe Google News